作者:無名氏
標題:凍蘇秦衣錦還鄉・青哥兒
內容:也是我那前程、前程不定，百忙裡揣摩、揣摩蹤影，還說甚有志的從來事競成。(王長者雲)先生，我想這先貧後富的古人，有伊尹躬耕，傅說版築，馮罐彈鋏，甯戚飯牛，孫臏刖足，百里奚賣身。古人尚然如此，先生必遂其願也。(正末唱)想當初伊尹在莘野躬耕，傅說版築勞形，馮獾彈鋏知名，甯戚扣角歌聲，孫臏是趾遭刑，百里奚陪嫁秦庭。這都白古豪英，個個白衣公卿。蘇秦也是書生。偏我半生飄零，一世不得崢嶸。都則為命兒裡註定在前生。(帶雲)長者，(唱)我待和誰爭競？。